laion/Wikipedia-Exotic huggingface dataset:
מאניס פרידמן

מאניס פרידמן (שם מלא: מנחם מאניס הכהן פרידמן) הוא חסיד, רב, סופר, פילוסוף חברתי ונואם ציבור. הוא גם דיקן המכון למדעי היהדות בית חנה. היה משלוחי חב"ד הראשונים במינסוטה, ומייסד ומנהל גם בהווה את מכון 'בית חנה העולמי'. פרידמן נולד בפראג, צ'כוסלובקיה ב-1946, והיגר עם משפחתו לארצות הברית ב-1951. הוא קיבל את הסמכתו לרבנות בקולג' הרבני של קנדה ב-1969. בשנת 1971, בהשראת תורתו של הרבי מליובאוויטש, הקים פרידמן כשליח ("שליח") את "Bais Chana Women International ", מכון ללימודי יהדות במינסוטה לנשים בעלות השכלה יהודית פורמלית מועטה או ללא. הוא שימש כדיקן בית הספר מאז הקמתו. בשנים 1984 עד 1990 שימש כמתרגם סימולטני לסדרת שיחות בטלוויזיה של הרבי מליובאוויטש. פרידמן שימש לזמן קצר כמתרגם בכיר עבור Jewish Educational Media, Inc. פרידמן הרצה בערים ברחבי ארצות הברית, כמו גם בלונדון, הונג קונג, קייפטאון ויוהנסבורג בדרום אפריקה, מלבורן וסידני באוסטרליה, ובמספר ערים בדרום ומרכז אמריקה.[דרוש מקור] בעקבות אסונות הטבע ב-2004 ו-2005, חיבר פרידמן מדריך מעשי שיסייע לעובדי ההצלה והסיוע להבין ולהתמודד כראוי עם הצרכים של ניצולים יהודים.[דרוש מקור] פרידמן הוא הרב הפופולרי ביותר ביוטיוב, עם למעלה מ-236,000 מנויים נכון לינואר 2023. מאניס פרידמן הוא כהן, הוא אחיו של הזמר היהודי אברהם פריד ואביו של סולן המוזיקה הדתית היהודית העכשווית בני פרידמן. חברי צמד היום השמיני "לא ביקשתי לבוא לעולם: להבין את תכלית בריאת האדם", הרב מאניס פרידמן, ד"ר אלעד בן אלול, ידיעות ספרים ינואר 2022 "בחזרה לתמימות: להבין מחדש זוגיות, מגדר ואינטימיות", הרב מאניס פרידמן, ד"ר אלעד בן אלול, ידיעות ספרים מרץ 2024 בנוסף מספר סופרים הביאו דברים בשם הרב פרידמן כמו למשל: שמולי בוטיץ ', האדם הפרטי (2005) וסודות ההיכרויות של עשרת הדיברות (2001) ברברה בקר הולשטיין, עצמי קסום: טיפול חיובי (1997) אנג'לה פיין, לחיות כל רגע ורגע: לחבק את המטרה שלך עכשיו (2004) סילביה ברק פישמן, נשימה של חיים: פמיניזם בקהילה היהודית האמריקאית (1995) באוטוביוגרפיות שלהם, משחק באש: האודיסאה המדהימה של אישה אחת מאת טובה מרדכי (1991) ושנדה: יצירתו ושבירתו של יהודי המתעב את עצמו מאת ניל קרלן (2004), מייחסים המחברים לפרידמן תפקיד בהתגברות הדתיות שלהם. אתר האינטרנט הרשמי של מאניס פרידמן מדיה וקבצים בנושא מאניס פרידמן בוויקישיתוף Bais Chana. 2005-2010. ""Bais Chana International, Extraordinary Jewish Learning - About Us". אורכב מ-המקור ב-2010-05-04. נבדק ב-2010-05-26. "Jewish Educational Media [BETA]". Jewish Educational Media [BETA]. "Meaningful People: Rabbi Manis Friedman". meaningfulpeoplepodcast.libsyn.com. 2021. "Find-A-Kohen Listing". kehuna.org. 2013. נבדק ב-5 באוגוסט 2015. {{cite web}}: (עזרה) IPC Media. 1996-2010. ""Avraham Fried Biography". NME. אורכב מ-המקור ב-2 ביולי 2010. נבדק ב-26 במאי 2010. {{cite web}}: (עזרה) לא ביקשתי לבוא לעולם, באתר עברית בחזרה לתמימות, באתר עברית
פינוי התנחלויות

מאז מלחמת ששת הימים ב-1967, ישראל פינתה התנחלויות בשטחים שכבשה במלחמה. שני הפינויים הגדולים שבוצעו היו: פינוי כל ההתנחלויות הישראליות בסיני בשנים 1980–1982 כתוצאה מהסכם השלום בין ישראל למצרים. התנחלויות אלו כללו 19 יישובים שהכילו כ-4,300 איש. פינוי כל ההתנחלויות הישראליות ברצועת עזה (אשר כללו את 17 יישובי גוש קטיף, את שלושת יישובי התוחמת הצפונית, ואת שני יישובי מרכז הרצועה) וארבעה יישובים בצפון השומרון בממסגרת תוכנית ההתנתקות בקיץ 2005. בתוכנית זו פונו מבתיהם למעלה מ-9,000 ישראלים. בשני המקרים הללו, לאחר פינוי ההתנחלויות הרסה ישראל את המבנים שבהן. במסגרת הסכמי אוסלו, פונו שתי היאחזויות נח"ל שבצפון השומרון - נח"ל גינת ונח"ל עירית. כיום שטח זה הוא חלק משטח A של הרשות הפלסטינית. המאחז עמונה פונה באופן חלקי (כתשעה בתי קבע) לראשונה ב-2006 ובאופן מלא ב-1 בפברואר 2017. זאת כתוצאה מפסיקת בג"ץ בנוגע למעמדה החוקי של הקרקע. ב-2 בספטמבר 2012 פונה המאחז מגרון שבמועצה אזורית מטה בנימין. במאחז התגוררו כ-200 נפשות. באפריל 2017 פונה מאחז הבלאדים שבמדבר שומרון. מאז התקיימו מספר פעמים לשקמו. ב-2 ביולי 2021 פונה המאחז אביתר במסגרת פשרה עם רשויות המדינה. המדינה הכריזה כי תבחן את הסדרת ההתיישבות במקום בעתיד. טרם הפינוי, התגוררו ביישוב כ-53 משפחות. פינוי התנחלויות נחשב לאמצעי אפשרי עתידי כחלק מיישום של פתרון שתי המדינות. יש התומכים בפינוי של חלק מההתנחלויות, ובסיפוח של גושי ההתיישבות הסמוכים לקו הירוק. ארגוני שמאל התומכים בהקמת מדינה פלסטינית תומכים גם בפינוי התנחלויות, ובהם: יוזמת ז'נבה, תנועת מאבק סוציאליסטי, שלום עכשיו ותראבוט. גם מפלגות השמאל השונות (העבודה, מרצ וחד"ש) תומכות בפינוי חלקי או מלא של ההתנחלויות. מנגד, הימין הפוליטי בישראל מתנגד לפינוי שכזה וחלקים מגוש זה אף תומכים בפתרון הפוך – סיפוח יהודה ושומרון למדינת ישראל. בעיניי הציונות הדתית, פינוי התנחלויות מנוגד למצוות יישוב ארץ ישראל. הרב בניהו ברונר התייחס לסוגיה זו: "רק לעם ישראל יש זכויות מדיניות בארץ ישראל ולכן מדינה זרה בתוך תחומי ארץ ישראל היא קריסת מימוש ההבטחה של הקב"ה לאברהם אבינו "לזרעך אתן את הארץ". מי שמאמין בקב"ה ובתורתו לא יכול לחשוב על כך שקיימת אפשרות לריבונות זרה בארץ ישראל שאינה לזרעו של אברהם, וזרעו של אברהם הוא יצחק בלבד "כי ביצחק יקרא לך זרע" ולא ישמעאל". פינוי חבל ימית התנחלות מועצת יש"ע נתונים – התנחלויות שיפונו, באתר יוזמת ז'נבה תנועת מאבק סוציאליסטי, על מה אנחנו נאבקים ונאבקות?, באתר Socialism.org.il Shabtay Bendet, מפת התנחלויות 2023, באתר שלום עכשיו, ‏2023-01-09 התחברות – تـــرابـــط, באתר www.tarabut.info מפלגת העבודה, באתר camp.mini-sites.net מצע מרצ Felix007.com, חד"ש | מצע חד"ש, באתר hadash.org.il מגורים בהתנחלות, באתר כיפה, 26 ביוני 2003.
דגל קובה

דגל קובה אומץ ב-20 במאי 1902. הדגל כולל חמישה פסים אופקיים שלושה כחולים ושנים לבנים, משולש אדום צמוד לתורן ובתוכו כוכב לבן. הדגל עוצב לראשונה בשנת 1849 בעבור תנועת השחרור אשר נאבקה לשחרורה של קובה משלטון ספרד. הדגל הונף לתקופה קצרה בשנת 1850 אך זכה למעמד חוקי רק בשנת 1902 עם קבלת העצמאות של קובה מידי ארצות הברית. הוא שייך למשפחת דגלי הכוכבים והפסים, הדגל מכונה "אסטרייה סוליטריה" (Estrella Solitaria), או דגל "הכוכב הבודד". בעודו נלחם נגד הכתר הספרדי עם צבאות המורדים של ונצואלה, נרסיסו לופז עבר מעיר הולדתו קראקס להוואנה, קובה. מעורבותו בתנועות אנטי-קולוניאליות אילצה אותו לצאת לגלות. בשנת 1849, הוא עבר לניו יורק סיטי, ארצות הברית, שם המשיך לקדם את רעיון העצמאות של קובה. המשורר מיגל טאורבה טולון עיצב את הדגל יחד עם לופז, בהתבסס על סיפור החזון של לופז. אמיליה טאורבה טולון, אשתו של מיגל, תפרה את הדגל הראשון. לופז וטולון, יחד עם חוסה אניסטו איזנגה בורל, אחיינו חוסה מריה סנצ'ז איזנגה, סירילו וילאוורדה וחואן מנואל מסיאס, הסכימו על העיצוב הסופי של דגל קובה: שני פסים לבנים, שלושה כחולים, משולש אדום, וכוכב בודד. שלושת הפסים הכחולים מייצגים את שלושת המחוזות שלהם, קובה הייתה מחולקת באותה תקופה; הלבן מייצג את טוהר המטרה הפטריוטית; והמשולש האדום הוא סמל לכוח, התמדה, והשפעות מסוניות (משולשים הם סמלים מסוניים לשוויון ונמצאו במספר דגלים אחרים באימפריה הספרדית לשעבר).[1] לופז השתמש באותו דגל בשנת 1850 כדי לבצע את ניסיון ההפיכה שלו לשחרור קובה משלטון ספרד, שהסתיים בכישלון והוצאתו של לופז להורג. העיירה החופית קארדנס הייתה העיר הראשונה שראתה את דגל הכוכב הבודד מונף ב-19 במאי 1850, בעת כיבוש העיר על ידי המורדים הקובנים." שנה לאחר תחילת מלחמת עשר השנים, האספה המכוננת הראשונה של הרפובליקה של קובה התכנסה תחת נשק בגואימרו, מחוז קמגוואי. הדיון התמקד בשני דגלים בעלי סמליות רבה, הדמחגואה - שהיה דומה מאוד לדגל צ'ילה - שנוצר על ידי קרלוס מנואל דה ספדס כדי לפתוח במלחמת העצמאות, ודגל הכוכב הבודד של לופז. האחרון נבחר מכיוון שלופז עשה את הצעד הראשון לחירות קובה. דגל הדמחגואה לא נזרק, אלא הוצב בישיבות בית הנבחרים ונשמר כחלק מהאוצר הלאומי. בבוקר ה-20 במאי 1902, היום בו קובה הפכה רשמית לרפובליקה עצמאית, הגנרליסימו מקסימו גומז זכה בכבוד להניף את הדגל על תורן הדגלים של מבצר שלושת המלכים של מורו, בהוואנה; ובכך חתם במעשה זה את סופה של המהפכה הקובנית, את סיום המאבק לעצמאות קובה, ובו זמנית הצדיק את ההקרבה שכה רבים הציעו כדי להפוך חלום זה למציאות. דגל צלב בורגונדי (1521–1843) דגל אמריקה הספרדית (1843–1873; 1874–1898) דגל הרפובליקה הספרדית הראשונה (1873–1874) דגלו של קרלוס מנואל דה סספדס במלחמת עשר השנים (1868–1878) דגל הרפובליקה הקובנית הראשונה (1902–1906; 1909–1959) דגל תנועת ה-26 ביולי דגלון החרטום של הצי הקובני דגל ראש ממשלת קובה (1959–1976) דגל נשיא קובה דגל הממשל הצבאי האמריקאי בקובה (1898-1902; 1906–1909) סמל קובה המנון קובה מדיה וקבצים בנושא דגל קובה בוויקישיתוף דגל קובה, באתר דגלי העולם (באנגלית) דגל קובה, באתר אנציקלופדיה בריטניקה (באנגלית) Flag of Cuba, www.tripcuba.org גילי חסקין, מאבקה של קובה לעצמאות | גילי חסקין – מדריך טיולים https://thumbs.worthpoint.com/zoom/images1/1/0216/05/cuban-flag-vintage-1940-pre_1_af5fe2b808af826e82e1e3de3c40ba4a.jpg ערך זה הוא קצרמר בנושא קובה ובנושא סמלים. אתם מוזמנים לתרום לוויקיפדיה ולהרחיב אותו.
מערת לולטון

מערת לולטון היא מערה בחצי האי יוקטן, בערך 7 קילומטרים מדרום לאוקסקוצקב. המערה מכילה ציורי מערות המיוחסים לציוויליזציית המאיה, מהתקופה הקדם-קלאסית המאוחרת או עתיקה אף יותר. תרגום שמה משפת המאיה הוא "אבן פרחים" ("לול-טון"). אורך מערה זו כשני קילומטרים. בתוך מערת לולטון יש עדויות המאששות פעילות אנושית, כמו עצמות של ממותה, ביזון, חתולים ושרידי צבאים מהפליסטוקן. על הקירות ניתן לצפות בתצורות טבע וציורים, מצוירים ביד עם חריטות פנים אנושיות שצוירו על הקירות, ייצוגים פיסוליים, ייצוגים של בעלי חיים וכמה צורות גאומטריות. כמו כן נמצאו כלים. תרבות המאיה הפרה-היספנית השתמשה גם במערה כמקלט ונהגה לכרות ממנה את החימר להכנת כלים. הסיור במערה מציע ביקורים בגלריות ובתצורות הטבעיות המוכרות במקום, כחדר העמודים המוזיקליים, קמרון המכונה הקתדרלה, הג'לטונים, הגרנד קניון, קלחי התירס, התינוק, ציורי ידיים שחורות, חדר הנטיפים והתעלות. חלל Huechil נחפר, ושם מצאו שרידים של חיות נכחדות כמו עצמות ממותה וצמחייה שונה מהיום. מערת לולטון אוכלסה במשך יותר מ-10,000 שנים אחורה ושימשה כמקום מסתור במהלך מלחמת הקסטות (אנ'). המערה ממוקמת בתחומי מדינת יוקטן, 110 קילומטרים דרומית-מערבית למרידה, 7 ק"מ דרומית לעיירה אוקסקוצקב (Oxkutzcab). מדיה וקבצים בנושא מערת לולטון בוויקישיתוף ארכיון התמונות של מערת לולטון האתר הרשמי של INAH מערות יוקטן מאמר צילום של מערת לולטון
כל הזמן

האם התכוונתם ל... כל הזמן – סינגל של רוני דלומי משנת 2018 כל הזמן – סינגל של ישי ריבו מאלבומו שטח אפור כל הזמן – אתר אינטרנט חדשותי השייך לקבוצת קו עיתונות זמן ירושלים – מקומון מבית מעריב שיצא בשנים 1999-2013 ונקרא "כל הזמן" עד שנת 2009 ערפד חנאן כותב יומן: כל הזמן – הספר השני בסדרת ערפד חנאן
1989 באסטרונאוטיקה

במהלך השנה בוצעו 101 שיגורים מהם 75 (75%) בוצעו על ידי ברית המועצות. 25 באוגוסט – חללית וויאג'ר 2 צילמה את נפטון 18 באוקטובר – שיגור הגשושית גלילאו לכיוון צדק שיגורים שנכשלו מסומנים באדום. שיגורים מאוישים מסומנים בירוק. מדיה וקבצים בנושא 1989 באסטרונאוטיקה בוויקישיתוף ריכוז נתונים על שיגורים שימוש במשגר של האיחוד האירופי
קלוראזפאט

קלוראזפאט (באנגלית: clorazepate) היא תרופה ממשפחת הבנזודיאזפינים, ומיועדת לטיפול קצר טווח במצבי חרדה ומתח, הרפיית שרירי שלד, לטיפול בגמילה מאלכוהול, ולהקלת התקפים אפילפטיים. שם מסחרי של התרופה הוא טרנקסל. התרופה עוברת מטבולזים במערכת העיכול לדסמתילדיאזפאם, שהוא גם המטבוליט הפעיל של דיאזפאם, ורק אז הופכת פעילה. על כן היא משפיעה לאט יותר יחסית לדיאזפאם. עם זאת, קלוראזפאט מאופינת בהשפעה מהירה יחסית לבנזודיאזפינים אחרים, ובמשך זמן פעולה ארוך. התרופה ניטלת בכמוסות. המינון והתדירות משתנים בהתאם למטרת הנטילה. תחילת השפעה לאחר 1–2 שעות, טווח השפעה עד 24 שעות. הפסקת נטילה- במידה והתרופה ניטלה מעל 10 ימים יש להפסיק באופן הדרגתי את הנטילה. הפסקה פתאומית עלולה לגרום לתסמיני גמילה כגון מתח, עצבנות, בלבול, רעד, נדודי שינה, כאבי בטן, הקאות ובחילות, זיעה, עוויתות, התכווצויות וכאבי שרירים. ישנוניות, סחרחורת, עצבנות, כאבי ראש, בלבול, הפרעות המערכת העיכול, יובש בפה, ראייה מטושטשת. שימוש בו-זמנית באופיואידים ובנזודיאזפינים עלול להוביל דיכוי נשימה, תרדמת, ואף מוות. הפסקה פתאומית או הפחתת מינון מהירה מדי יכולה לגרום לתגובות גמילה, כולל התקפים, שעלולים להיות מסכני חיים. יש לדווח לרופא המטפל בעת - דיכאון, שינויים במצב הרוח, מחלת כבד או כליות, גלואוקומה פוטנציאל התמכרות - בינוני יש להימנע משימוש באלכוהול או חומרים אסורים בעת שימוש בתרופה הנקה - התרופה עוברת בחלב האם, אין להניק בעת השימוש. נשים בהריון- נטילת התרופה בהריון, בפרט במהלך הטרימסטר השלישי, מעלה סיכון לתסמונת גמילה חמורה ביילוד, עם תסמינים הכוללים היפוטונימה, חוסר רצון לינוק, התקפי דום נשימה, ובעיות מטבוליות. כמו כן עלולה לגרום למומים מולדים בילוד. קשישים- עקב מטבוליזם נמוך ישנה סכנה להצטברות התרופה. בנוסף קשישים רגישים יותר להשפעות השליליות של בנזודיאזפינים בהשוואה לצעירים. שימוש בקשישים מומלץ רק למשך שבועיים ומומלץ לרשום מחצית מהמינון היומי הרגיל. משפר את ההשפעה המעכבת של גאבא על עוררות עצבית על ידי הגדלת חדירות הממברנה הנוירונית ליוני כלוריד. מחצית חיים: 50-70 שעות זמן השיא: כשעה קשור לחלבון: 97-98% מטבוליזם: הידרוקסילציה, צימוד חומצה גלוקורונית מטבוליטים: Desmethyldiazepam (nordiazepam), oxazepam הפרשה: שתן תחילת הפעולה: 1-2 שעות משך: משתנה 8–24 שעות מדיה וקבצים בנושא קלוראזפאט בוויקישיתוף בנזודיאזפינים, האנציקלופדיה של שביל הדרך לחיים קלוראזפאט, באתר Infomed עלון לצרכן לפי תקנות הרוקחים (תכשירים) התשמ"ו – 1986 || Clorazepate Potassium קלוראזפאט - אזהרות, באתר Infomed Tranxene SD, Tranxene T-Tab (clorazepate) warnings, reference.medscape.com Tranxene SD, Tranxene T-Tab (clorazepate) Mechanism of Action, reference.medscape.com Tranxene SD, Tranxene T-Tab (clorazepate) Pharmacokinetics, reference.medscape.com
גוגל פיננסים

גוגל פיננסים (באנגלית: Google Finance) הוא אתר אינטרנט המתמקד בחדשות עסקיות ובמידע פיננסי השייך לחברת גוגל. "גוגל פיננסים" הושק לראשונה על ידי גוגל ב-21 במרץ 2006. האתר הציג חדשות ניהוליות של חברות שונות, וכן חדשות כלכליות שונות. בנוסף על כך, האתר הציג מידע על מניות ומחירן, בהתבסס על אדובי פלאש. האתר גם הכיל כתבות מגוגל חדשות על תאגידים שונים, אם כי חלק מן הקישורים לא עבדו ולעיתים קרובות הכתבות נחשבו ללא אמינות. גוגל השיקה גרסה מחודשת של האתר ב-12 בדצמבר באותה השנה. גרסה זו כללה עיצוב חדש של דף הבית שאיפשר למשתמשים לראות מידע על מטבעות, ביצועי תאגידים בארצות הברית וחדשות רלוונטיות. נוסף גם מדור ששיקף את הפופולריות לפי Google Trends. השדרוג הציג גם גרפים המכילים נתונים של מניות אמריקאיות לאורך למעלה 40 שנים. עדכון נוסף הביא לאתר עדכוניים מנאסד"ק והבורסה לניירות ערך בניו יורק. עם זאת, האתר לא שודרג באופן משמעותי מאז 2008, והבלוג של גוגל פיננסים נסגר באוגוסט 2012. ב-22 בספטמבר 2017, גוגל אישרה שהאתר נמצא בשיפוץ ושיהיה זמין לאחר אמצע נובמבר 2017. אפליקציית גוגל פיננסים לנייד הוסרה מחנות Google Play בשנת 2015. האפליקציה הושקה מחדש בשנת 2020 עם כלי ייעוץ למשקיעים מתחילים. Yahoo! Finance Msn אתר האינטרנט הרשמי של גוגל פיננסים (באנגלית) Search Engine Watch - Google Finance's Untrusted Links and Spotting Nofollow - November 26, 2006 (אורכב 27.12.2008 בארכיון Wayback Machine) Kirkpatrick, Marshall. "Google Finance and the Real Time Web". Read Write Web, June 2, 2008. Webware - Google Finance gets real-time NYSE ticker updates - Josh Lowensohn - June 24, 2008 (אורכב 19.10.2013 בארכיון Wayback Machine) "Huge Google Finance Updates coming in November". Phandroid - Android News and Reviews. 22 בספטמבר 2017. {{cite web}}: (עזרה) "Follow & compare stocks - Google Search Help". support.google.com. "Google Quietly Removes Its Finance App from the Play Store". באפריל 2015. {{cite web}}: (עזרה) "Google Finance makes investing information more accessible". Google (באנגלית). 9 בספטמבר 2020. נבדק ב-6 באוקטובר 2021. {{cite web}}: (עזרה) Nonninger, Lea. "Google has redesigned Google Finance to educate consumers about the stock market". Business Insider (באנגלית). נבדק ב-6 באוקטובר 2021. {{cite web}}: (עזרה)
רוזנות פפאלץ-זימרן-צווייבריקן

רוזנות פפאלץ-זימרן-צווייבריקן (בגרמנית: Pfalz-Simmern-Zweibrücken) הייתה מדינה של האימפריה הרומית הקדושה שבסיסה בזימרן ובצווייבריקן בריינלנד-פפאלץ המודרנית, גרמניה. פפאלץ-זימרן-צווייבריקן הוקמה בשנת 1410 מתוך חלוקה של נסיכות הבוחר מפפאלץ לאחר מותו של המלך רופרכט השלישי עבור בנו שטפן. בשנת 1444 התווספה רוזנות ולדנץ למדינה אך מאוחר יותר שטפן חילק את שטחיו בין בניו פרידריך (שקיבל את זימרן) ולודוויג (שקיבל את צווייבריקן וולדנץ). בשנת 1448, שטפן ירש מחצית משטחי פפאלץ-נוימרקט אך מכר אותם לפפאלץ-מוסבאך. שטפן, 1410–1459
לינגליפטין

לינגליפטין (באנגלית: Linagliptin) היא תרופה לטיפול בסוכרת המוכרת גם בשם טרג'נטה (Tragjenta), שייכת לקבוצת מעכבי DPP4. התרופה עובדת על ידי העלאת רמות האינסולין והפחתה של רמות הגלוקגון המופרשים מהלבלב ובכך מסייעת לאיזון רמות הסוכר בדם. תרופה זו נמכרת תחת השם המסחרי tradjenta. תרופה זו משמשת לטיפול בסוכרת מסוג 2, אך לא משמשת עבור טיפול בסוכרת מסוג 1. נטילתה מתאפשרת גם במסגרת ירידה במשקל ודיאטה. לרוב פחות עדיפה מאשר מטפורמין, וסולפוניל-אוראה כטיפול ראשוני בסוכרת מסוג זה. צורת המתן היא דרך הפה. תופעות לוואי כוללות זיהומים באף ובגרון. תופעות לוואי משמעותיות יותר יכללו אנגיואדמה, פנקראטיטיס וכאבי פרקים. התרופה מאושרת לשימוש בארצות הברית, יפן, האיחוד האירופאי, קנדה ואוסטרליה משנת 2011. בשנת 2020 חולקו מעל למליון מרשמים עבור תרופה זו בארצות הברית. תרופה זו משוייכת לקבוצת מעכבי DPP4. קבוצת מעכבים אלו מעכבים את האנזימים המפרקים הורמונים אינקרטינים ובכך שומרים על ריכוזם הגבוה. אינקריטיניים אלו משפיעים על תאי בטא ותאי אלפא בלבלב וגורמים לעליה בהפרשת האינסולין ולירידה בהפרשת הגלוקגון בהתאמה - וכתוצאה מכך מורידים את רמות הסוכר בדם. פינוי התרופה איננו כלייתי. לינגליפטין משמשת כתרופה לוויסות רמות הסוכר בחולי סוכרת מסוג 2 וגם ניתנת כתרופה להרזיה. המינון המומלץ עבור חולי סוכרת מסוג 2 הוא טבליה אחת (5 מ"ג) דרך הפה פעם ביום. הטיפול יכול להיות כטיפול יחיד או בשילוב עם תרופות נוספות לאיזון סוכרת כגון מטפורמין, סולפוניל-אוראה ועוד. זיהומים באף ובגרון 4.3% היפרליפידמיה 2.8% שיעול 2.4% עליה במשקל 2.3% היפוגליקמיה 7.6% השימוש בהריון ובהנקה אינו מומלץ. זמינות ביולוגית- (30%~) מטבוליזם - מינימלי (10% ~) אלימינציה - 24 שעות הפרשה - הרוב מופרש בצואה (80%), שתן (5%) מדיה וקבצים בנושא לינגליפטין בוויקישיתוף מידע על התרופה (באנגלית) מידע על התרופה (באנגלית) Dipeptide Peptidase 4 Trijardy XR (empagliflozin/linagliptin/metformin HCl) dosing, indications, interactions, adverse effects, and more, reference.medscape.com בורינגר אינגלהיים ישראל בע"מ, טרג'נטה - עלון לצרכן, באתר מאגר התרופות - משרד הבריאות, ‏09/2022
אסטרוגן מצומד

אסטרוגן מצומד הוא נגזרת של האסטרוגן טבעי או סינתתי אשר מצומד בתהליך מלאכותי לשרשרת צד אשר הופכת אותו למסיס במים. אסטרוגנים מצומדים משמשים כטיפול בתסמינים הנלווים להפסקת הווסת כגון גלי חום ושינויים בנרתיק וכן כטיפול באוסטיאופרוסיס בנשים בגיל המעבר. בנוסף, משמשים אסטרוגנים מצומדים כתחליף הורמונלי במצבים של אי ספיקה שחלתית או מחסור באסטרוגן מסיבות שונות. בישראל ניתן למצוא את תכשירי האסטרוגן המצומד בשם המסחרי פרמרין. אסטרוגנים מצומדים הם נגזרת של אסטרוגן המצומדת לרוב לקבוצת סולפט או קבוצת גלוקורוניד. אסטרוגנים בכלל ואסטרוגנים מצומדים בפרט, נקשרים לקולטנים תוך תאיים ומעלים סינתזה של חלבונים שונים ברקמת המטרה. לאסטרוגנים ישנו אפקט אנאבולי קל והם משפיעים על מאזן הסידן ברקמות השונות. בנוסף לפעולתם בתאי המטרה לאסטרוגנים ישנו תפקיד מרכזי בבקרה ההורמונלית בגוף האדם. רמות גבוהות של אסטרוגן בדם מפחיתות הפרשה של ההורמון GRH מההיפותלמוס והפרשה של הורמוני LH וFSH מההיפופיזה. עקב השפעתם על רמות הסידן ברקמות, אסטרוגנים משמשים לטיפול באוסטאופרוסיס המופיע בנשים בגיל המעבר. הטיפול באוסטאופרוסיס באמצעות אסטרוגן ישנה השפעה על פגיעה עתידית בעצם אך הוא אינו יכול להשפיע על ירידה בצפיפות העצם שכבר התרחשה. עקב השפעתם הסיסטמית של הורמונים כגון אסטרוגן גם תופעות הלוואי יכולות להופיע במקומות ומערכות שונות בגוף. בין תופעות הלוואי הנפוצות יימצאו- בצקות, רגישות/הגדלה של החזה, היפרקלצמיה, בחילות, הרגשת נפיחות וכאבי ראש. בעבודה שפורסמה ביולי 2002 נמצא כי בנשים שטופלו בHRT (טיפול בתחליפי הורמונים) בתכשיר שהכיל שילוב של אסטרוגן מצומד ומדרוקסיפרוגסטרון עלו במידה מסוימת הסיכונים להתקף לב, שבץ, סרטן השד, תסחיפים ריאתיים וDVT. נשים הבוחרות בטיפול בתחליפי הורמונים (HRT) המכיל אסטרוגן צריכות לעבור בדיקות שד וממוגרפיות שנתיות. התרופה אסורה בזמן הריון בזמן הנקה לא נמצא כי התרופה גורמת נזק ליונק אך נמצאה כמורידה את נפח החלב ותכולת החלבון בו. אינה ניתנת לילדים ותינוקות הורמון טיפול הורמונלי אסטרוגן estrogens, conjugated. In: Lacy CF, ARMSTRONG LL, Goldman MP, Lance LL Eds Drug Information Handbook, 7th Ed, Lexi-comp and American Pharmaceutical Association, 2000-1: 446-8 Estrogen, Conjugated In: McEvoy, Gerald K.(Ed) ,AHFS Drug Information 2001,:2961-3 Estrogen, Conjugated In : Semla TP, Beizer JL and Higbee MD, Geriatrec Dosage Handbook 5th edition 2000-1 : 383-6 Estrogen, Conjugated In: Briggs GG, Freeman RK and Yaffe SJ. drugs in pregnancy and Lactation, forth edition : 339-40 Ito s, Drug Therapy: Drug Therapy for Breast-Feeding Women NEJM, July 13, 2000 -- vol.343, No.2 אסטרוגנים מצומדים באתר אינפומד מחקר על השפעת הטיפול באסטרוגנים מצומדים באתר אי-מד
דגל הוואי

דגל מדינת הוואי או קא האה הוואי (באנגלית: Flag of Hawaii) הוא הדגל הרשמי של מדינת הוואי ושל ממלכת הוואי. דגל הוואי הוא הדגל היחידי של מדינה בארצות הברית שנשאר זהה לדגל שהונף תחת ממשלים קודמים, וכן היחיד מדגלי מדינות ארצות הברית שבו מופיע היוניון ג'ק - דגל בריטניה. בקנטון הדגל (הרביע העליון הקרוב לנס הדגל) נמצא היוניון ג'ק. שאר הדגל מחולק לשמונה פסים אדומים, כחולים ולבנים המסמלים את שמונת האיים העיקריים של הוואי. הפס העליון ביותר לבן, ותחתיו פס אדום וכחול, ולאחר מכן שוב לבן, אדום וכחול, לבן והפס התחתון ביותר הוא אדום. הדגל הונף לראשונה על ידי מלך הוואי, קאמהאמהא הראשון לאות חברותו של המלך עם רב החובל הבריטי ג'ורג' ונקובר. דגל זה הוענק למלך על ידי ונקובר כמתנה ממלך הממלכה המאוחדת ג'ורג' השלישי. מאוחר יותר יועצי המלך יעצו לו להוריד את הדגל מאחר שהנפתו תציב את הוואי כתומכת בבריטניה שבאותה עת נלחמה בארצות הברית, ובעקבות המלצתו הדגל הורד. בהמשך, בעת מלחמת 1812 הונף דגל ארצות הברית על בית המלוכה - ואף זה הורד לאור מחאות קצינים בריטיים שנכחו בחצר המלוכה. כתוצאה מכך, ועל מנת למנוע טענות משני הצדדים הורה המלך בשנת 1816 על הנפת דגל המשלב בין שני הדגלים. במקור היו בדגל שבעה פסים אדומים לבנים, אולם בשנת 1845 שונה מספר הפסים רשמית לשמונה. בשנת 1990 הכריז מושל הוואי ג'ון ד. וייהי השלישי על 31 ביולי בכל שנה כיום הדגל או "יום קה האה הוואי". מדיה וקבצים בנושא דגל הוואי בוויקישיתוף הוראות בחוקת הוואי הנוגעות להנפת הדגל הוואי, באתר דגלי העולם (באנגלית) דגל הוואי, באתר אנציקלופדיה בריטניקה (באנגלית)
רוזנות פפאלץ-זימרן

רוזנות פפאלץ-זימרן (בגרמנית: Pfalz-Simmern) הייתה ענף זוטר גרמני - בווארי של בית ויטלסבאך. הרוזנות הייתה אחת משושלות העזר של נסיכות הבוחר מפפאלץ. היא הפכה לענף הראשי בשנת 1559. קו נסיכות הבוחר מפפאלץ של בית ויטלסבאך חולק לארבעה ענפים לאחר מותו של רופרכט השלישי ב-1410, כולל ענף פפאלץ-זימרן עם בירתו בזימרן. קו זה נכחד בשנת 1685 עם מותו של קרל השני, וקו בית פפאלץ-נויבורג ירש את נסיכות הבוחר. מייסד הענף פפאלץ-זימרן, שטפן, רוזן פפאלץ-זימרן-צווייבריקן הוא גם מייסד הענף פפאלץ-צווייבריקן והענפים הזוטרים שלו. הזכויות על רוזנות ולדנץ וחלק מרוזנות שפונהיים, שנמסרו על ידי אשתו של שטפן, אנה מולדנץ, הוחזקו על ידי שושלות אלו. נכון להיום (2023), אלו המופיעים בסדר הירושה של המלוכה הבריטית הם פרוטסטנטים צאצאיה של סופיה מהנובר, אשר הייתה בתו של פרידריך החמישי, הנסיך הבוחר מפפאלץ ואליזבת סטיוארט, נסיכת אנגליה וסקוטלנד שנהייתה לאחר מכן אשת הנסיך הבוחר מהנובר שטפן 1410–1444 פרידריך הראשון 1444–1480 יוהאן הראשון 1480–1509 יוהאן השני 1509–1557 פרידריך השני 1557–1559 פרידריך השלישי 1559–1576 לואי השישי 1576–1583 פרידריך הרביעי 1583–1610 פרידריך החמישי 1610–1623 קרל הראשון לודוויג 1649–1680 קרל השני 1680–1685 מדיה וקבצים בנושא רוזנות פפאלץ-זימרן בוויקישיתוף "The Act of Settlement". 23 במרץ 2016. {{cite web}}: (עזרה) Rodrigues, Ana Maria S. A.; Silva, Manuela Santos; Spangler, Jonathan W. (19 באוגוסט 2019). Dynastic Change: Legitimacy and Gender in Medieval and Early Modern Monarchy. ISBN 9781351035125. {{cite book}}: (עזרה)
Gone

האם התכוונתם ל... Gone – שיר של מדונה שיצא ב-2000 Gone – שיר של אן סינק שיצא ב-2001 (אנ') Gone – שיר של קניה וסט שיצא ב-2005 (אנ') Gone – שיר של ביבי רקסה שיצא ב-2014 Gone – שיר של צ'ארלי XCX וקריסטין אנד דה קווינס שיצא ב-2019 (אנ') Gone – שיר של רוזה שיצא ב-2021 Gone – שיר של נועה קירל שיצא ב-2023
רופרכט, רוזן פפאלץ-ולדנץ

רופרכט, רוזן פפאלץ-ולדנץ (בגרמנית: Ruprecht von Pfalz-Veldenz‏; 1506 – 28 ביולי 1544) היה רוזן ולדנץ מ-1543 עד 1544. רופרכט נולד בצווייבריקן בשנת 1506 כבנו הצעיר של אלכסנדר, רוזן פפאלץ-צווייבריקן. כבן צעיר יותר, רופרכט הוגדר על ידי אביו לקריירה כנסייתית, בעוד אחיו הגדול לודוויג הפך לרוזן הבא של פפאלץ-צווייבריקן. ב-1517 הוא הפך לחבר בקתדרלת שטרסבורג, תפקיד בו החזיק עד תחילת 1533, לאחר שאחיו לודוויג מת בדצמבר 1532. רופרכט שימש אז כעוצר ואפוטרופוס של בנו הצעיר של לודוויג, וולפגנג, הרוזן החדש של פפאלץ-צווייבריקן. כאשר הגיע וולפגנג לבגרות ב-1543, אחת מפעולותיו הראשונות הייתה לחוקק את חוזה מרבורגר, והוא העניק לדודו רופרכט את רוזנות ולדנץ. רופרכט נפטר בשנה שלאחר מכן, ובנו, גאורג יוהאן, ירש אותו כרוזן ולדנץ. רופרכט התחתן ב-23 ביוני 1537 עם אורסולה מזאלם-קירבורג, בתו של יוהאן השביעי, רוזן זאלם-קירבורג, ממנה נולדו לו שלושה ילדים: אנה (1540–1586), התחתנה עם קרל השני, מרקיז באדן-דורלאך גאורג יוהאן (1543–1592) אורסולה (1543–1578) מדיה וקבצים בנושא רופרכט, רוזן פפאלץ-ולדנץ בוויקישיתוף